יהושע ון דייק

הרב יהושע שלמה ון דייק (נולד בשנת תש"ל) הוא ראש ישיבת איתמר.

ביוגרפיה

נולד בשנת תש"ל. אביו הוא ד"ר יהודה ון-דייק, רופא בכיר, אשר שימש כמנהל מחלקת הגריאטריה בבית החולים שערי צדק.
למד בישיבת ירושלים לצעירים, ולאחר מכן כ-10 שנים בישיבת מרכז הרב ו-3 שנים בכולל דולב-טלמונים, והיה תלמידם של הרב אברהם שפירא, הרב שאול ישראלי, הרב יעקב אריאל, הרב צבי טאו והרב אביגדר נבנצל. שירת בשירות הסדיר בהנדסה קרבית.

הוסמך לרבנות בשנת תשנ"ז על ידי הרבנות הראשית ובשנת תש"ס קיבל כושר רב עיר על ידי הרב אליהו בקשי דורון והרב ישראל מאיר לאו.

שימש מספר שנים כר"מ במכינה קדם-צבאית בני דוד ובבית מדרש לבוגרי צבא ביישוב עלי. החל משנת תשס"ג ועד לשנת תשפ"ב כיהן כרב היישוב רמת מגשימים ובמקביל החל ללמד כר"מ במכינה קדם-צבאית קשת יהודה ובהמשך אף לימד בישיבת הגולן ובמדרשת נוב לבנות.

משנת תשע"ז מונה, בנוסף, לראשות הישיבה הגבוהה באיתמר - כממשיכו של הרב אביחי רונצקי (הרבצ"ר לשעבר) שייסד את הישיבה ועמד בראשותה עד סמוך לפטירתו. 
תחומי ההוראה שלו הם גמרא בבקיאות ובעיון, הלכה, כתבי הרב קוק, תנ"ך, פרשת שבוע, מוסר והדרכת חתנים.

ממייסדי תלמוד תורה גולני שבחספין שברמת הגולן וממייסדי אולפנת קצרין.

חבר מרכז בארגון ליב"ה וברבני דרך אמונה ומרבני ארגון חותם, וחבר בארגון נאמני הרבנות הראשית.  על ספר השו"ת שלו 'מבשן אשיב' זכה בפרס הרב ישראלי לשנת תשע"ה. מעביר שיעורים בכנסים מרכזים כמו ימי העיון לתנ"ך ובניין שלם. פרסם מאמרים בכתבי העת "תחומין", "צהר" ו"האוצר" ו"אסיא". בשנים האחרונות מעביר שיעורים מדי שבוע ברדיו כאן מורשת.

חיים אישיים 
נשוי לדניאלה, בתם של נעמי ופרופסור משה גמרי, ראש מחלקת MRI בבית החולים הדסה עין-כרם, מנהלת מדרשת בינת הבקעה, מרצה בבניין שלם, מעבירה שיעורים בכנסי עיון בתנ"ך בגבעת שמואל, ואחראית הדרכת כלות מטעם המועצה האזורית גולן. אב ל-7 ילדים ומתגורר כיום באיתמר.

חיבוריו
 מבשן אשיב: שאלות ותשובות ובירורי דינים. עריכה: בעז אופן. בהוצאת מכון התורה והארץ. חלק א'. תשע"ד. 639 עמודים. חלק ב'. תש"פ. 636 עמודים. בספרים הסכמות מהרב אברהם דב אוירבך אב בית דין טבריה, הרב אביגדר נבנצל, הרב יעקב אריאל, הרב שלמה משה עמאר, הרב יצחק יוסף והרב דב ליאור.
באר ראי: עיון בפרשת השבוע לאור תורת הראי"ה קוק. חמישה כרכים על התורה בהוצאת ישיבת איתמר, תשפ"ב. בספרים הסכמות מהרב יעקב אריאל, הרב צבי טאו, הרב דב ליאור והרב אביגדור נבנצאל.

קישורים חיצוניים
 מאות משיעוריו בישיבת הגולן 
 שיעורי הרב יהושע ואן דייק אתר בני ציון.
 כל השיעורים של הרב יהושע ון דייק, ישיבת איתמר
 שיעוריו, ערוץ היוטיוב
 
 ספריו באתר הספרייה הלאומית
 מאמר בתחומין: "אין כל היתר לנשים לטבול ללא בלנית", אתר כיפה
 מאמרו חתונה אחת לעם אחד, עיתון בשבע. ראו כאן מאמר תגובה של הרב אליעזר מלמד לדבריו.
 פרס היצירה התורנית לספרו של הרב יהושע ון דייק "מבשן אשיב"
 מקצת מהביוגרפיה שלו באתר מכינת קשת יהודה.
 הרב יואל קטן על הספר 'באר ראי', עיתון בשבע

הערות שוליים

רבנים ישראלים
בוגרי ישיבת ירושלים לצעירים
בוגרי ישיבת מרכז הרב
תלמידי הרב אברהם אלקנה שפירא
רמת הגולן: רבנים
רבני מושבים
רמת מגשימים: אישים
רבני הציונות הדתית
ראשי ישיבות הסדר
רבני המכינה הקדם-צבאית בני דוד
רבני ישיבת הגולן
מחברי ספרי שו"ת ישראלים
מחברי ספרי הלכה
פרשני מקרא בעת החדשה
תלמידי הרב שאול ישראלי
איתמר